**ZNAMENITOSTI V PREKMURJU**

***Večina Slovencev ob besedi Prekmurje največkrat pomisli na termalne vrelce in bazenske komplekse. Manj ljudi pa pozna druge zanimivosti, ki jih ponuja ta ravninski svet širokih njiv in travnikov s hribčki in vinogradi. Svet, ujet med državne meje (z Avstrijo, Madžarsko in Hrvaško) in reko Muro, je dom prekmurske gibanice, vanilijevega sladoleda z bučnim oljem in bograča, posebnega naglasa, kjer ljudje gučijo, evangeličanskih cerkvic in sinagoge, ravninskih kolesarskih poti, dobre hrane in prijaznih dobrosrčnih ljudi, ki Vas bodo sprejeli s pozdravom »dober den«.***

**STOLP VINARIUM, Lendava** (25 km) – kdaj ste lahko na en mah zrli na pokrajine kar 4 držav naenkrat? Razgledni stolp Vinarium Lendava, visok 53,5 m, vam ponuja prekrasen 360° pogled na barvito pokrajino, ki sega od Lendavskih goric, kjer je stolp ponosno postavljen, pa vse tja do porečja Mure in zajame prekrasen razgled na ravnice in gričevja Slovenije, Madžarske, Hrvaške in Avstrije. Na najvišjo razgledno ploščad stolpa se lahko udobno povzpnete z dvigalom ali pa se povzpnete po 240 stopnicah in doživite vzpon na najlepšo razgledno točko daleč naokoli na najbolj pristen način. Ko se naužijete prekrasnega razgleda, naredite čudovite fotografije in posnamete dih jemajoč »selfie« več kot 50 m nad zemljo, vabljeni v pritličje na dišeče domače kulinarične užitke, pokušino vrhunskih lokalnih vin in sokov.

***Vstop v stolp psom ni dovoljen!***

**DELOVNI ČAS IN CENIK:** [**https://vinarium-lendava.si/sl/**](https://vinarium-lendava.si/sl/)

**ZIPLINE VINARIUM, Lendava** (25 km) **-** v Lendavi so med novim lesenim stolpom v bližini Piramide, vrha Lendavskih goric in razglednim stolpom Vinarium kot prvi v Sloveniji zgradili dve vzporedni jeklenici, dolgi nekaj čez 500 metrov in s tem obogatili ponudbo z adrenalinsko žično drčo. Na najhitrejši točki jeklenici omogočata spuščanje med 50 in 60 kilometrov na uro. Višinska razlika med zgodnjo in spodnjo postajo je 40 metrov.

**DELOVNI ČAS IN CENIK:** [**https://www.lendava.si/vsebina/zipline-v-lendavskih-goricah**](https://www.lendava.si/vsebina/zipline-v-lendavskih-goricah)

**OCEAN ORCHIDS, Dobrovnik** (13 km) - proizvodnja se razprostira na 40.000 m2, letno pridelajo več kot 2 milijona cvetočih orhidej Phalaenopsis in ostalih orhidej. Na voljo je tudi tropski deževni gozd z več kot 900 eksotičnimi primerki.

**DELOVNI ČAS IN CENIK:** [**https://oceanorchids.si/**](https://oceanorchids.si/)

**BUKOVNIŠKO JEZERO IN PUSTOLOVSKI PARK, Dobrovnik** (12 km) – če iščete adrenalin in potrebujete malce pozitivne energije, je obisk Bukovniškega jezera, najbolj prepoznavne točka občine Dobrovnik pravšnji za vas. Adrenalin boste našli v Pustolovskem parku visoko med krošnjami bukovniškega gozda, mir in blagodejno energijo pa na energetski poti do zdravilnega Vidovega izvira. Na poti boste uživali v tisoč odtenkih zelene, otroci pa se bodo zamotili z iskanjem pravljičnih bitij, ki živijo ob Bukovniškem jezeru.

**DELOVNI ČAS IN CENIK:** [**https://www.bukovniskojezero.si/**](https://www.bukovniskojezero.si/)

**OTOK LJUBEZNI, Ižakovci** (19 km) – naravni otok, ki ga je ustvarila reka Mura. Pričakujejo vas plavajoči mlin na reki Muri, razstava »büjraštva« ter mirna neokrnjena narava. Skozi vse leto se lahko na prleško stran popeljete z brodom, ki je ena redkih, še obstoječih tovrstnih povezav med levim in desnih bregom Mure. Posebno doživetje za obiskovalce je tudi »PAJANI KRÜJ«, ki je posebnost tega kraja in si ga lahko sami pripravite na odprtem ognju.

Zakaj ime »OTOK LJUBEZNI«? Ker je po legendi to kraj, kjer so se nekoč srečevali in kopali zaljubljenci (in tudi beltinska grajska gospoda).

**DELOVNI ČAS IN CENIK:** [**https://izakovci.si/otok-ljubezni/**](https://izakovci.si/otok-ljubezni/)

**GRAD PRI GRADU NA GORIČKEM, Grad** (21 km) – eden izmed največjih gradov, s 365 sobami in energetskimi točkami. Podatki o gradu segajo vse do 11. stoletja. V gradu je na voljo še ogled delavnic domačih obrti (kolarstvo, kovaštvo, zeliščarstvo, žganjekuha itd.), viteška dvorana, grajski saloni, črna kuhinja.

**DELOVNI ČAS IN CENIK:** [**https://www.park-goricko.org/go/1071**](https://www.park-goricko.org/go/1071)

**DOŽIVLJAJSKI PARK VULKANIJA, Grad** (21 km) – veliko zanimivosti o vulkanih in geoloških značilnostih našega planeta in še posebej Goričkega. Ravno na tem območju je pred 3 milijoni let nazadnje bruhal vulkan. Obiščite Doživljajski park Vulkanija in doživite izbruh vulkana tudi vi. Njihovi krtek Oli že pridno koplje rove in išče poti, skozi katere se boste sprehodili in uživali v njihovem doživljajskem parku. Preživite dan na Goričkem, kjer vas sredi neokrnjene narave čakajo zanimiva doživetja. Ponudba vključuje ogled kamnoloma, vulkansko pot in vlak, razne 3D projekcije in še mnogo drugega.

**DELOVNI ČAS IN CENIK:** [**https://www.park-goricko.org/go/1071**](https://www.park-goricko.org/go/1071)

**PAVILJON EXPANO**, **Murska Sobota** (10 km) - vstopite v izjemno arhitekturno stvaritev, v kateri je na domiseln in inovativen način predstavljeno Pomurje v malem. Paviljon Expano sestavljajo štirje glavni sklopi, ki se razlikujejo po namenu in vsebini – razstava TIC, gostilnica in del namenjen poslovni rabi. Na razstavi z virtualno resničnostjo pričarajo izkušnjo dežele ob Muri. V trgovini Senje lahko s seboj odnesete delček Pomurja.

**DELOVNI ČAS IN CENIK:** [**https://www.expano.si/**](https://www.expano.si/)

**POT PO MOČVARI, Lončarovci** (16 km) **-** pot po močvari v Lončarovcih ponuja možnost kratkega oddiha med odkrivanjem najbolj skritih kotičkov Goričkega. Na poti sta na interpretativnih tablah predstavljeni okoliški naravni vrednoti, potok Curek in mokrotni ekstenzivni travniki, kulturnozgodovinske značilnosti in tematski zemljevid naselja Lončarovci, ene od najmanjših vasi na Goričkem. Lesena pot omogoča sprehod po 50 metrih močvirnega travnika in vodi do podesta pri potoku Curek. Lesene tablice ob poti razkrivajo značilne drevesne in grmovne vrste, kažipot zanimivih lokalnih destinacij pa obiskovalce vabi k nadaljnjemu raziskovanju okoliških krajev.

**Informacije:**  
Krajevna skupnost Lončarovci  
Lončarovci 39a, 9206 Križevci  
Tel: 051 246 040, Tomaž Koltai

**POSESTVO MALA ROSA, Stanjevci** (18 km) – posestvo Mala Rosa se nahaja na Goričkem v vasi Stanjevci. Njihov največji hit je prav gotovo jedilne vrtnice in čisto pravi gorički Rose gin.

**Informacije:**

Alenka Čede – nosilka dopolnilne dejavnosti

Stanjevci 6, 9203 Petrovci

Tel.: 041 653 617

**KMETIJA MALI RAJ, Dolenci** (27 km) - na obrobju krajinskega parka Goričko, v Dolencih pri Šalovcih, nekje na odmaknjenem koncu sveta, kot se radi pošalijo domačini, leži Kmetija Mali Raj. Majhna vasica Dolenci je ena izmed redkih v Sloveniji, kjer skupaj z naravo postanete eno. Na kmetiji Mali raj se danes pase [več kot 160 različnih domačih živali](https://www.kmetija-mali-raj.si/~kmetijamaliraj?page_id=2021). Če ob gozdu srečate kakšno divjo žival kot so srne, fazani, jeleni, košute ne bodite presenečeni. Enodnevni gostje jih radi obiščejo, da se naužijejo svežega zraka, se sprehodijo do lokalnih znamenitosti, si ogledajo njihove alpake in poskusijo slastne kozje pridelke ter druge domače dobrote.

**DELOVNI ČAS IN CENIK: https://www.kmetija-mali-raj.si/**

**VINSKA FONTANA KAPELA, Kapelski vrh** (22 km) **-** ste vedeli, da Pomurje premore tudi vinsko fontano? Ta se nahaja na Kapeli, v osrčju Radgonsko - Kapelskih goric, tik ob cerkvi Sv. Marije Magdalene. **Vinska fontana ponuja degustacijo lokalnih vin in dobrot.**

**DELOVNI ČAS IN CENIK:** [**https://visitradenci.si/**](https://visitradenci.si/)

**LONČARSKA VAS FILOVCI, Filovci** (8 km) –vas Filovci je edina na Slovenskem, ki združuje tradicionalno obrt (lončarstvo), avtohtono arhitekturo (panonska hiša) in kulturno dediščino (razstava lončarstva in črne lončevine) v tako pestri avtentični obliki, kot jo lahko najdete, spoznate in doživite prav tukaj, v Lončarski vasi Filovci – muzeju na prostem, ki zavzema 1000 m2 površine. Sedite za lončarsko vreteno ter se prepustite izzivom in čarom oblikovanja sveže gline.

**DELOVNI ČAS IN CENIK:** [**https://loncarska-vas.com/**](https://loncarska-vas.com/)

**BABIČEV MLIN, Veržej** (18 km)– spoznajte dušo Pomurja, reko Muro in doživite mističnost prepletenega ozemlja reke in njenega toka na Babičevem mlinu v Veržeju, ki je zaščiten kot tehniško-kulturni spomenik. Je kombinirani plavajoči mlin na Muri, edini tovrstni objekt na Slovenskem. Pa le prisluhnite Mirku Babiču, njegovim dogodivščinam in šumenju mistične reke Mure.

**Informacije:** + 386 (0)41 694 087

**ŠUNKARNA KODILA, Markišavci** (5 km) – »Ko veš, kaj ješ«. Nudijo ogled šunkarne, pokušino šunk in ostalih Prekmurskih jedi, predstavitev zorilnice s slamnato streho. V sklopu šunkarne je tudi restavracija s prekmurskimi dobrotami, ki poskrbi za vse okuse.

**DELOVNI ČAS IN CENIK:** [**https://www.kodila.si/**](https://www.kodila.si/)

**MEDIČARSTVO JOŽICA CELEC, Ratkovci** (11 km) – medene dobrote iz roda v rod. Svojo ljubezen do medenih izdelkov v družini Celec ohranjajo že v tretji generaciji. Recepture, ki jih uporabljajo so izbrane in stare nekaj stoletij, njihovo družinsko poslanstvo pa je, da jih skrbno varujejo, plemenitijo in prenašajo iz roda v rod, iz srca v srce.

Lahko se tudi sami preizkusite pri izdelavi medenjakov in lectovega peciva z gospo Jožico.

Pokličite jih za Vaše srce.

**Informacije:** +386 (0)2 544 12 39 / +386 (0)41 941 175

**SABLOVA DOMAČIJA, Mala Polana** (22 km) – kaj vse lahko naredi človeška roka iz koruznega ličja in šibe lahko vidite pri njih, lahko se tudi preizkusite v peki peciva, pripravi zdravih prigrizkov ter preizkusite svoje ročne spretnosti. Izdelke, ki ob tem nastajajo, pa lahko tudi kupite.

**Informacije:** +386 (0) 2 573 70 36 / +386 (0) 41 549 256

**LUŠTna DOMAČIJA, Renkovci** (11 km) – v novem vzorčnem rastlinjaku boste lahko spoznali način pridelave in videli 100 različnih sort paradižnika. Skozi LUŠTno zgodbo vas bodo popeljale njihove LUŠTne bejbe. Hkrati vam bodo postregle še s pokušino vseh LUŠTnih paradižnikov, da pa bo doživetje popolno, pa si lahko privoščite še svež paradižnikov sok. V njihovi LUŠTni trgovini ponujajo male in velike, sočne in zdrave ter barvite paradižnike.

**DELOVNI ČAS IN CENIK:** [**https://www.lust.si/domacija**](https://www.lust.si/domacija)

**AEROKLUB MURSKA SOBOTA**, **RAKIČAN** (10 km) – oglejte si razgibano pomursko pokrajino s ptičje perspektive. Panoramski polet traja 15 minut, medtem ko polet nad gradovi Pomurja traja 45 minut.

**Priporočamo predhodno najavo, na telefonsko številko**: +386 (0) 2 523 10 80 / +386 (0) 51 680 644

**MURMAR, KROG** (11km) – ogled Pomurske narave na drugačen način, z raftingom po reki Muri. Minimalno število udeležencev je 6 oseb.

**Informacije:** +386 (0) 41 826 549

**TURISTIČNE KMETIJE, DOMAČIJE, GOSTIŠČA:**

* Domačija in klet Marof, Mačkovci 36, Mačkovci (16 km)
* Turistična kmetija Puhan, Bogojina 311, Bogojina (5,5 km)
* Turistična kmetija Tremel, Bokrači 28, Puconci (9 km)
* Turistična kmetija Ferencovi, Krašči 23, Cankova (22 km)
* Turistična kmetija Flisar, Dolga ulica 216 (Rumičev breg), Moravske Toplice (4,3 km)
* Gostišče Aleksander, Rumičev breg 83, Moravske Toplice (3,6 km)
* Okrepčevalnica Na Jasi, Bodonci 36 a, Bodonci (17 km)
* Gostilna Marič, Sebeborci 46 a, Martjanci (5 km)
* Gostilna Lovenjakov dvor, Polana 40, Murska Sobota(7,5 km) – vsak petek sveže ribe
* Gostišče Oaza Grill, Mlajtinci 39, Moravske Toplice (3 km)
* Pizzerija Nona, Uno Rajh, Krathochwill, Bunker (postapokaliptična prihodnost) - Murska Sobota (5-6 km)

**GRADOVI IN DVORCI:**

* Grad Murska Sobota s stalnimi razstavami
* Dvorec Rakičan s konjeniškim centrom
* Grad Lendava s stalnimi razstavami in muzejem
* Grad Beltinci z muzejem zdravstva

**DEGUSTACIJE V POMURJU**

* **VINOTOČ URISK** (Strehovske gorice) - nahaja se med vinogradi na čudoviti razgledni točki, visoko nad prekmursko ravnico, kjer vam postrežejo vina, ki jih skrbno negujejo v kleti: šipon, laški rizling, beli pinot, modri pinot in traminec ter predikate. Na željo postrežejo z domačimi, za okolje značilnimi domačimi jedmi: **o**d različnih narezkov do krajevno značilnih perecev, bogač, prekmursko gibanico.Vašo pozornost bo prav gotovo pritegnila ob vinotoču obnovljena več kot 200 let stara vinska klet - cimprača, opremljena kot nekoč. Z veseljem vam jo razkažejo ali v njej predstavijo delavnico z različnimi dopolnilnimi dejavnostmi na kmetiji, kot so: risanje pirhov – remenic, izdelki iz ličja, vezenje, rezljanje.
* **RADGONSKA KLET** (Gornja Radgona) - ponujajo degustacije za posameznike in skupine. Degustiranje lahko vnaprej rezervirate na njihovi spletni strani, ponujajo degustacijo različnih vrst penin**.** Za skupine organizirajo zraven degustacije tudi ogled vinske kleti.
* **HIŠA PENIN FRANGEŽ** (Gornja Radgona) - vabijo vas na vrhunsko, mehurčkov polno avanturo, med katero se boste posladkali z več vzorci najboljših penin. Hkrati vam bodo predstavili zgodovino in različne zanimivosti o pridelavi penin.
* **VINSKA KLET IN DOMAČIJA MAROF** (Mačkovci) – z vinsko kletjo MAROF, se je Goričko po stoletju zatišja ponosno postavilo na zemljevid vrhunskega vinarstva. MAROF je družinska zgodba, je spoštovanje preteklosti in narave, ter zazrtost v izročilo zanamcem.
* **VINSKA FONTANA** (Kapela) - **vinska fontana ponuja degustacijo lokalnih vin in dobrot.**
* **ČOKOLADNICA PASSERO** (Tešanovci) – podeželska čokoladnica Passero je pozornost ljubiteljev čokolade pritegnila z receptom misli čokoladno, okusi lokalno. Domače sestavine, sadje, začimbe in domišljijo obliva vrhunska mlečna, bela, temna ali rubin čokolada s kontroliranim poreklom. Pri njih najdete čokoladne tablice v zanimivih kombinacijah okusov, bogat izbor pralinejev in čokoladnih bonbonov, priložnostne bombonjere, suho sadje v čokoladi, čokoladni liker in ostale čokoladne dobrote, ki vselej prinašajo nova doživetja. Posladkajte se!

**TAXI SLUŽBE**

* **Taxi Sobočanec** ([031 618 051](https://www.google.com/search?rlz=1C1GCEA_enSI956SI956&tbs=lf:1,lf_ui:14&tbm=lcl&q=TAKSIJI+V+MURSKI+SOBOTI&rflfq=1&num=10&sa=X&ved=2ahUKEwiO9NySt8r3AhXTh_0HHfrKBwYQjGp6BAgIECk&biw=1680&bih=907&dpr=1))
* **Taxi Buba** ([031 235 471](https://www.google.com/search?rlz=1C1GCEA_enSI956SI956&tbs=lf:1,lf_ui:14&tbm=lcl&q=TAKSIJI+V+MURSKI+SOBOTI&rflfq=1&num=10&sa=X&ved=2ahUKEwiO9NySt8r3AhXTh_0HHfrKBwYQjGp6BAgIECk&biw=1680&bih=907&dpr=1))
* **Taxi Babič** ([051 300 601](https://www.google.com/search?rlz=1C1GCEA_enSI956SI956&tbs=lf:1,lf_ui:14&tbm=lcl&q=TAKSIJI+V+MURSKI+SOBOTI&rflfq=1&num=10&sa=X&ved=2ahUKEwiO9NySt8r3AhXTh_0HHfrKBwYQjGp6BAgIECk&biw=1680&bih=907&dpr=1))
* **Taxi Maxi** ([041 618 051](https://www.google.com/search?rlz=1C1GCEA_enSI956SI956&tbs=lf:1,lf_ui:14&tbm=lcl&q=TAKSIJI+V+MURSKI+SOBOTI&rflfq=1&num=10&sa=X&ved=2ahUKEwiO9NySt8r3AhXTh_0HHfrKBwYQjGp6BAgIECk&biw=1680&bih=907&dpr=1))

**Prekmurski turistični slovar**

**Slovarček izrazov  
za lažje preživljanje vašega bivanja v Prekmurju**

**Splošno**

**Fala** - ***Hvala***

**Dober den** - ***Dober dan***  
**Zbaugon -** ***Zbogom***  
**Nikaj vas ne razmin, prefriško gučijte, gučite pomenje! -** ***Ne razumem vas, prehitro govorite, govorite počasneje!***  
**Kelko košta?** **- *Koliko stane?***  
**Ka mi lejko posoudite kakšen kalabajs?** **- *Mi lahko posodite kuli?***  
**Štirikiklate bonkaš/tošlen san zgüjbo - *Izgubil sem štirioglato denarnico***

**Kulinarika**

**Gnes nejsan ešče nika džo/gejla** **- *Danes nisem še nič jedel/jedla***  
**Ešče san na tešče** **- *Sem še tešč***  
**Rašuška** **- *Vilica***  
**Baug žegnjaj** **- *Bog blagoslovi***  
**Baug plati** **- *Bog poplačaj oz. hvala lepa***  
**Güjžina** **- *Malica***   
**Krumčova šalata** **- *Krompirjeva solata***  
**Paradajzova šalata** **- *Paradižnikova solata*  
Pohani picek** **- *Ocvrt piščanec***  
**Slatina** **- *Mineralna voda (radenska)***

**Turizem**

**Oproščan se, zgüjbo san se, ge je tü blüjzi kakši TIC?** **- *Oprostite, izgubil sem se, je tu kje blizu kakšen TIC?***  
**Lejko eno sobo rezervejran?** **- *Lahko rezerviram sobo?*  
Vö s sobe san se zakleno, mate rezerven klüjč?*****- Iz sobe sem se zaklenil, imate rezervni ključ?*  
Posvejt ne dela, v kmici pa nemren knjige šteti** **- *Luč ne dela, v temi ne morem brati knjige***